
R A P O R T

Privind stabilire forma de gestiune pentru serviciului de iluminat public, aprobarea documentației de atribuire a contractului de delegare a gestiunii serviciului de iluminat public din comuna Ion Corvin.

	Compartimentul Registrul Agricol, Cadastru și Urbanism din cadrul primăriei comunei Ion Corvin a    analizat “STUDIUL DE OPORTUNITATE” pentru delegarea a gestiunii serviciului de iluminat public din comuna Ion Corvin, județul Constanța.
	Obiectul prezentului studiu de oportunitate este prezentat de fundamentarea necesității oportunității de gestionare a serviciului public de iluminat pentru următoarele activități pe teritoriul Unității Administrativ-Teritoriale Comuna Ion Corvin:
  
1. Întreținerea sistemului de iluminat public;
2. Iluminat festiv (iluminat ornamental, iluminat ornamental- festiv).

	Având în vedere prevederile art. 29 alin. (1) și alin. (8) lit. b) și alin. (9) din Legea serviciilor comunitare de utilități publice nr. 51/2006, republicată, cu modificările și completările ulterioare coroborat cu art. 7 alin. (5) din Legea nr. 98/2016 privind achizițiile publice și ale Legii nr. 230/2006 privind serviciul de iluminat public, propun inițierea unui proiect de hotărâre și înaintarea spre aprobare în Consiliul Local al Comunei Ion Corvin, privind stabilire forma de gestiune pentru serviciului de iluminat public, aprobarea documentației de atribuire a contractului de delegare a gestiunii serviciului de iluminat public din comuna Ion Corvin.
	Ținând cont de prevederile art. 129 alin. (1) și alin. (2) lit. a) și lit. d), alin. (3) lit. e) și alin. (7) lit. n) din Codul administrativ aprobat prin Ordonanța de urgență a Guvernului nr. 57/2019, cu modificările și completările ulterioare, Consiliul Local poate hotărî asupra modalității de gestiune a serviciului de iluminat public al comunei Ion Corvin din județul Constanța.

